HU
C 380/22
Az Európai Unió Hivatalos Lapja
2022.10.3.
2022. augusztus 10-én benyújtott kereset – Cecoforma és Sopexa kontra REA (T-493/22. sz. ügy) (2022/C 380/26) Az eljárás nyelve: francia Felek Felperesek: Conception, études et coopération de formation (Cecoforma) (Liège, Belgium), Société pour l’expansion des ventes des produits agricoles et alimentaires (Sopexa) (Párizs, Franciaország) (képviselők: B. Schutyser és R. Meylemans avocats) Alperes: Európai Kutatási Végrehajtó Ügynökség (REA) Kérelmek A felperesek azt kérik, hogy a Törvényszék: — semmisítse meg az Európai Kutatási Végrehajtó Ügynökség keltezés nélküli, de a Cecoformával 2022. július 20-án közölt, a Promóciós rendezvények, kampányok és harmadik országokban végzendő piackutatás szervezése az agrár-élelmiszeripari ágazat számára (REA/2021/OP/0002. sz.) közbeszerzési szerződés 1. tételének a One (Gopa Com, Edelman Public Relations Worldwide SA, Opera Business Dreams SL), nem pedig a Cecoforma és a Sopexa javára történő odaítéléséről szóló határozatát; — az Európai Kutatási Végrehajtó Ügynökséget kötelezze az eljárási költségek viselésére.
Jogalapok és fontosabb érvek Keresetük alátámasztása érdekében a felperesek két jogalapra hivatkoznak. 1.
Az első, az EUMSZ 296.
cikk második bekezdésének és az Európai Unió alapjogi Chartája 41. cikke (2) bekezdése c) pontjának és a költségvetési rendelet (1) 170. cikke (3) bekezdésének, a költségvetési rendelet I. melléklete 23. és 31. pontjának, az átláthatóság, a hátrányos megkülönböztetés tilalma és az egyenlő bánásmód alapelveknek a megsértésére és nyilvánvaló értékelési hibára alapított jogalap.
A felperesek e tekintetben úgy érvelnek, hogy az Ügynökség vagy nem vizsgálta a nyertes ajánlattevő ajánlata első ránézésre kirívóan alacsony jellegét, vagy úgy tekintette, hogy az általa benyújtott ajánlat nem volt kirívóan alacsony jellegű, vagy elfogadta annak indokolásait, és úgy tekintette, hogy ajánlata nem volt kirívóan alacsony jellegű. 2.
A második, az EUMSZ 296.
cikk második bekezdésének és az Európai Unió alapjogi Chartája 41. cikke (2) bekezdése c) pontjának és a költségvetési rendelet 167. cikke (1) bekezdése a) pontjának, a költségvetési rendelet 168. cikke (6) bekezdésének, a költségvetési rendelet I. melléklete 30.2. pontja c) alpontjának, az átláthatóság, a hátrányos megkülönböztetés tilalma és az egyenlő bánásmód alapelveknek a megsértésére alapított jogalap.
A felperesek álláspontja szerint az Ügynökség vagy nem vizsgálta az ajánlatok szabályszerűségét, vagy tévesen azt állapította meg, hogy a nyertes ajánlattevő ajánlata szabályos volt.
(1)
Az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i 2018/1046 (EU, Euratom) európai parlamenti és tanácsi rendelet (HL 2018.
L 193., 1. o.).
2022. augusztus 11-én benyújtott kereset – UGA Nutraceuticals kontra EUIPO – BASF (OMEGOR) (T-495/22. sz. ügy) (2022/C 380/27) A keresetlevél nyelve: angol Felek Felperes: UGA Nutraceuticals Srl (Gubbio, Olaszország) (képviselő: M. Riva, J. Graffer és A.
Ottolini ügyvédek) Alperes: az Európai Unió Szellemi Tulajdoni Hivatala (EUIPO)